Kommissionens beslutning

af 4. april 2003

om midlertidig handel med sædekorn af arten Triticum aestivum, der ikke opfylder kravene i Rådets direktiv 66/402/EØF

(meddelt under nummer K(2003) 1107)

(EØS-relevant tekst)

(2003/244/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/402/EØF af 14. juni 1966 om handel med sædekorn(1), senest ændret ved direktiv 2001/64/EF(2), særlig artikel 17, og

ud fra følgende betragtninger:

(1) I Irland og Belgien er mængden af sædekorn af vårsorter af hvede (Triticum aestivum), som er egnet til dyrkning under dyrkningsforholdene i de pågældende medlemsstater, og som opfylder kravene i direktiv 66/402/EØF med hensyn til henholdsvis spireevne og markinspektioner, utilstrækkelig og kan således ikke dække disse medlemsstaters behov.

(2) Det er umuligt at dække behovet for sædekorn af denne art tilfredsstillende med sædekorn, som opfylder alle krav i direktiv 66/402/EØF, fra andre medlemsstater eller fra tredjelande.

(3) Irland og Belgien bør derfor være bemyndiget til at tillade handel med sædekorn af denne art, som opfylder mindre strenge krav, i en periode, der udløber den 30. april 2003.

(4) Derudover bør andre medlemsstater, som er i stand til at forsyne Irland og Belgien med sædekorn af denne art, være bemyndiget til at tillade handel med denne form for sædekorn.

(5) Irland og Belgien bør fungere som koordinatorer for at sikre, at den samlede mængde, der er tilladt i henhold til denne beslutning, ikke overstiger den sammesteds fastsatte maksimumsmængde.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

1. Indtil den 30. april 2003 tillades handel i EF med sædekorn af vårhvede, som ikke opfylder kravene i direktiv 66/402/EØF med hensyn til mindste spireevne, hvis de betingelser, der er fastsat i bilaget til denne beslutning, og nedenstående betingelser er opfyldt:

a) Spireevnen skal være på mindst 80 % rent sædekorn.

b) På den officielle etiket skal spiringen, der er fastslået ved den officielle undersøgelse i henhold til artikel 2, stk. 1, litra F, litra d), og artikel 2, stk. 1, litra G, litra d), i direktiv 66/402/EØF, være angivet.

2. Handel i EF med det i stk. 1 nævnte sædekorn er kun tilladt, hvis sædekornet første gang er bragt i handelen i henhold til artikel 3 i denne beslutning.

Artikel 2

1. Indtil den 30. april 2003 tillades handel med sædekorn af vårhvede, som ikke opfylder kravene i direktiv 66/402/EØF med hensyn til markinspektioner, hvis de betingelser, der er fastsat i bilaget til denne beslutning, og nedenstående betingelser er opfyldt:

a) Afgrøden må hverken have været underkastet officielle markinspektioner eller markinspektioner under officielt tilsyn

b) Den officielle etiket skal angive:

i) at sædekornet opfylder betingelserne i bilag I til direktiv 66/402/EØF

ii) at sædekornet hverken ved officiel undersøgelse eller undersøgelse under officielt tilsyn har opfyldt betingelserne i nr. i).

2. Handel i EF med det i stk. 1 nævnte sædekorn er kun tilladt, hvis sædekornet første gang er bragt i handelen i henhold til artikel 3 i denne beslutning.

Artikel 3

En leverandør, der ønsker at bringe det i artikel 1 og 2 nævnte sædekorn i handelen, skal ansøge den medlemsstat, hvor han er etableret, om tilladelse hertil.

Den pågældende medlemsstat giver leverandøren tilladelse til at bringe sædekornet i handelen, medmindre:

a) der er velbegrundet tvivl om, at leverandøren kan bringe den mængde sædekorn, han har ansøgt om tilladelse for, i handelen, eller

b) den samlede mængde, der tillades bragt i handelen ifølge den pågældende undtagelse, vil overstige den maksimumsmængde, der er anført i bilaget.

Artikel 4

Ved anvendelsen af denne beslutning yder medlemsstaterne hinanden administrativ bistand.

Irland fungerer som koordinerende medlemsstat i forbindelse med artikel 1 og Belgien i forbindelse med artikel 2 for at sikre, at den samlede tilladte mængde ikke overstiger maksimumsmængden ifølge bilaget.

En medlemsstat, der modtager en ansøgning efter artikel 3, underretter straks den koordinerende medlemsstat om den mængde, der er omfattet af ansøgningen. Den koordinerende medlemsstat meddeler straks den medlemsstat, der har givet underretning, hvorvidt en imødekommelse af ansøgningen vil resultere i, at maksimumsmængden overskrides.

Artikel 5

Medlemsstaterne underretter straks Kommissionen og de øvrige medlemsstater om, hvor store mængder sædekorn de har tilladt bragt i handelen i henhold til denne beslutning.

Artikel 6

Denne beslutning er rettet til medlemsstaterne.

Udfærdiget i Bruxelles, den 4. april 2003.

På Kommissionens vegne

David Byrne

Medlem af Kommissionen

(1) EFT 125 af 11.7.1966, s. 2298/66.

(2) EFT L 234 af 1.9.2001, s. 60.

BILAG

>TABELPOSITION>